**Datum: 21.11.2016.**

**Broj: 06-01/559**

 ***Svim medijima – dostavlja se***

**TIBiH organizuje konferenciju „Jačanje integriteta u lokalnim samoupravama„**

*Na Konferenciji će biti predstavljeni rezultati saradnje sa 20 opština širom BiH na kreiranju planova integriteta, s ciljem jačanja njihove transparentnosti i odgovornosti*

**Sarajevo, 21.11.2016.** – Transparency International u Bosni i Hercegovini (TI BiH) organizuje Konferenciju *Jačanje integriteta u jedinicama lokalne sampuprave* na kojoj će biti predstavljeni rezultati saradnje sa opštinama u BiH na kreiranju i usvajanju planova integriteta.

Konferencijom će biti obilježen završetak dvogodišnjeg projekta tokom kojeg je TI BiH, kroz zajedničke aktivnosti sa 20 optina širom BiH, radio na unapređenju transparentnosti i odgovornosti jedinica lokalne samouprave, kroz izgradnju njihovih kapaciteta za prevenciju korupcije.

Na konferenciji će biti predstavljeni planovi integriteta kao mehanizam u borbi protiv korupcije, mogućnosti koje ovaj dokument donosi u razvoju lokalne zajednice, te najbolje prakse iz regije u borbi protiv korupcije i jačanju integriteta na lokalnom nivou.

Projekat je realizovan u saradnji sa Agencijom za prevenciju korupcije i koordinaciju borbe protiv korupcije BiH, a finansiran je od strane ambasade Kraljevine Holandije u BiH.

Konferencija će se održati u **utorak, 22. novembra 2016. godine u 11 časova, u hotela Holiday u Sarajevu**. Izjave za medije su predviđene u 10.50h.

***„Jačanje integriteta u jedinicama lokalne samouprave“***

Sarajevo, 22.11.2016. godine

Hotel Holiday

**Nacrt dnevnog reda:**

**10:30 – 11:00 Registracija učesnika i izjave za medije**

**11:00 – 11:15** **Uvodna izlaganja**

* Lejla Ibranović*, izvršna direktorica, Transparency International u BiH*
* Loes Lammerts, *zamjenica ambasadora, Ambasada kraljevine Nizozemske u Sarajevu (tbc)*
* Hasim Šabotić, *direktor Agencije za prevenciju korupcije i koordinaciju borbe protiv korupcije*
* Vesna Travljanin*, direktorica, Savez općina i gradova FBiH*
* Aco Pantić*, direktor, Savez opština i gradova RS (tbc)*

**11:15 – 13:00** **Panel I – Planovi integriteta kao mehanizam u borbi protiv korupcije**

* *Promocija kratkog filma u produkciji TIBiH o uspostavi planova integriteta na lokalnom nivou*
* Vladica Babić*, Agencija za prevenciju korupcije i koordinaciju borbe protiv korupcije*
* Aleksandar Draganić*, saradnik Transparency International u BiH*
* Rado Savić*, načelnik opštine Lopare*
* Suad Huskić*, načelnik općine Tešanj*
* Nermin Ogrešević*, načelnik općine Cazin*
* Nedeljko Mlađenović*, načelnik opštine Bratunac*
* Ljubo Grizelj*, načelnik općine Grude*

Diskusija

**13:00 – 13:15** **Kafe pauza**

**13:15 – 14:00** **Panel II – Najbolje prakse iz regije u borbi protiv korupcije i jačanje integriteta na lokalnom nivou**

* + - Goran Ješić *– narodni poslanik u Skupštini Republike Srbije i bivši predsjednik opštine Inđija*

Diskusija

**14:00 – 15:00 Ručak**